b'\n_START_ARTICLE_\nTropical Islands\n_START_PARAGRAPH_\nTropical Islands (saksa keeles Tropische Inseln; l\xc3\xbchend TI) on maailma k\xc3\xb5ige suurem sisetingimustes olev veekeskus, mis asub Saksamaal Brandenburgis Brand-Brieseni lennuv\xc3\xa4ljal. Veekeskus valmis aastal 2004 ja on ehitatud \xc3\xb5hulaevadele m\xc3\xb5eldud angaari.\n_START_SECTION_\nAjalugu\n_START_PARAGRAPH_\nBrand-Brieseni lennuv\xc3\xa4li valmis 1938. aastal, kuid II maailmas\xc3\xb5ja ajal, 1945. aastal, okupeeris selle N\xc3\xb5ukogude Sotsialistlike Vabariikide Liit ja asutas oma s\xc3\xb5jav\xc3\xa4ebaasi. P\xc3\xa4rast N\xc3\xb5ukogude Liidu lagunemist viidi v\xc3\xa4ed Saksamaalt v\xc3\xa4lja ning lennuv\xc3\xa4lja hakkas haldama Brandenburgi linn. 1998. aastal ostis lennuv\xc3\xa4lja \xc3\xb5hulaevu tootev firma Cargolifter AG._NEWLINE_2002. aastal kuulutas Cargolifter AG v\xc3\xa4lja pankroti ja uueks omanikuks sai Malaisia firma Tanjong, kes alustas Tropical Islandi ehitust vanasse \xc3\xb5hulaevade angaari 11. juunil 2003. Veepark avati 19. detsembril 2004.\n_START_SECTION_\nProbleemid\n_START_PARAGRAPH_\nAlgusaastatel oli veepargil suuri probleeme k\xc3\xbclastajate v\xc3\xa4hesusega. Eeldati, et k\xc3\xbclastajaid on aastas ligikaudu 1,25 miljonit, kuid tegelikult k\xc3\xbclastas veeparki poole v\xc3\xa4hem inimesi. Esimeses nelja aastaga j\xc3\xa4i veepark 20 miljoni euroga kahjumisse. 2008. aastal lisati majutusv\xc3\xb5imalused ning k\xc3\xbclastajate arv hakkas kohe kasvama.'